***Profil absolventa***

*Absolvent študijného programu Maďarský jazyk a kultúra v kombinácií, bakalársky stupeň je odborníkom pre zamestnanie vyžadujúce profesionálne ovládanie maďarského jazyka slovom a písmom, disponuje dobrými prekladateľskými a základnými tlmočníckymi zručnosťami. Disponuje základnými vedomosťami z maďarskej jazykovedy (morfológia, syntax, lexikografia, fonetika a fonológia), pozná maďarské reálie, literatúru a má vedomosti z dejín a kultúry Maďarska, ktoré sú pre odborný a umelecký preklad nevyhnutné. Absolvent dokáže samostatne doplňovať vedomosti a rozvíjať znalosti v odvetviach, na ktoré sa v ďalšom profesijnom živote bude orientovať. Absolvent disponuje základnými poznatkami z vedy o preklade a tlmočení, má osvojený pojmový aparát. Ovláda základné procesy súvisiace s prekladom a tlmočením rôznych typov textov a ústneho a písomného prejavu (odborný text, literárny text, komunikácia). Vie efektívne pracovať s rôznymi typmi slovníkov, s odbornými príručkami, časopismi a počítačovými nástrojmi (programami). Pozná prekladateľský a tlmočnícky proces, vie aplikovať vhodné prekladateľské postupy v písomnom aj ústnom prejave. Chápe a vie vysvetliť problémy, ktoré v sprostredkovateľskej komunikácii vzniknú. Počas štúdia nadobudol základné skúsenosti s prekladaním rôznych písomných aj ústnych žánrov a získal základné návyky pri konzekutívnom tlmočení, ovláda zručnosti verbálnej i neverbálnej komunikácie. Študijný program je koncipovaný tak, že na neho kontinuálne nadväzuje študijný program maďarský jazyka a kultúra magisterského stupňa, absolvovaním ktorého získa absolvent plnohodnotné kompetencie, zručnosti a vedomosti na výkon povolania profesionálneho tlmočníka a prekladateľa. Ciele vzdelávania a výstupy sú v osobitnej prílohe pod totožným názvom. Absolvent sa profiluje absolvovaním predmetov, ktoré rozvíjajú jeho teoretické vedomosti a zručnosti, praktické zručnosti a schopnosti a kompetencie tak, ako uvádzajú informačné listy predmetov*